ливъридж.
 Член 3
 Разбивка на мярката за общата експозиция
 1. Институциите оповестяват разбивката на мярката за общата експозиция, както е посочено в член 451, параграф 1, буква б) от Регламент (ЕС) No 575/2013, като попълват и публикуват:
 а)
 редове 1—EU-19b от образец „LRCom“ от приложение I в съответствие с указанията в приложение II;
 б)
 редове EU-1—EU-12 от образец „LRSpl“ от приложение I в съответствие с указанията в приложение II.
 2. Чрез дерогация от параграф 1, буква б), когато от институциите се изисква по силата на член 13, параграф 1, втора алинея от Регламент (ЕС) No 575/2013 да оповестяват информация на подконсолидирано равнище, от тях не се изисква да попълват и публикуват на подконсолидирано равнище образец „LRSpl“ от приложение I.
 Член 4
 Равнение на отношението на ливъридж с публикуваните финансови отчети
 1. Институциите оповестяват равнението на мярката за общата експозиция със съответната информация в публикуваните финансови отчети, както е посочено в член 451, параграф 1, буква б) от Регламент (ЕС) No 575/2013, като попълват и публикуват образец „LRSum“ от приложение I в съответствие с указанията в приложение II.
 2. Когато институциите не публикуват финансови отчети на равнището на прилагане, посочено в част 1, точка 6 от приложение II, от тях не се изисква да попълват и публикуват образец „LRSum“ от приложение I.
 Член 5
 Оповестяване на размера на отписаните доверителни дейности
 Институциите оповестяват, когато това е приложимо, размера на отписаните доверителни дейности, както е посочено в член 451, параграф 1, буква в) от Регламент (ЕС) No 575/2013, като попълват и публикуват ред EU-24 от образец „LRCom“ от приложение I в съответствие с указанията в приложение II.
 Член 6
 Оповестяване на качествената информация за риска от прекомерен ливъридж и за факторите, оказващи влияние върху отношението на ливъридж
 Институциите оповестяват описание на процесите, използвани за управление на риска от прекомерен ливъридж, и факторите, оказали влияние върху отношението на ливъридж през периода, за който се отнася оповестеното отношение на ливъридж, както е посочено в член 451, параграф 1, букви г) и д) от Регламент (ЕС) No 575/2013, като попълват и публикуват образец „LRQua“ от приложение I в съответствие с указанията в приложение II.
 Член 7
 Влизане в сила
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 февруари 2016 година.
 За Комисията
 Председател
 Jean-Claude JUNCKER
 (1) ОВ L 176, 27.6.2013 г., стр. 1.
 (2) Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).
 (3) Делегиран регламент (ЕС) 2015/62 на Комисията от 10 октомври 2014 г. за изменение на Регламент (ЕС) No 575/2013 на Европейския парламент и на Съвета във връзка с отношението на ливъридж (ОВ L 11, 17.1.2015 г., стр. 37).
 (4)